**Λιβαδειά 8 /2/2022**

 ΑΠΟΣΠΑΣΜΑ

Από το πρακτικό της αριθμ.2022-3ης Μεικτής Συνεδρίασης

του Δημοτικού Συμβουλίου Λεβαδέων

Αριθμός απόφασης : **5**

Περίληψη

**Έκδοση ψηφίσματος συμπαράστασης στον αγώνα των εργαζομένων της ΛΑΡΚΟ και των οικογενειών τους**

   Στη Λιβαδειά σήμερα την 7η Φεβρουαρίου 2022, ημέρα Δευτέρα και ώρα 18:00 π.μ , συνήλθε σε **ΜΕΙΚΤΗ** συνεδρίαση το Δημοτικό Συμβούλιο του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 , πραγματοποιήθηκε** σύμφωνα με τις διατάξεις της υπ΄αριθμ 643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) μέρος Α3 «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α4**.** και ύστερα από την από  **1818/3-2-2022**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντως Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 παρ. 5 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 29 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Τζουβάρας Νικόλαος |
|  |  Μητάς Αλέξανδρος | 2  |  Μπαρμπέρης Νικόλαος |
|  | Τσεσμετζής Εμμανουήλ | 3  | Σπυρόπουλος Δημοσθένης |
|  | Δήμου Ιωάννης  | 4  | Κατής Χαράλαμπος |
|  | Αποστόλου Ιωάννης |  | Οι οποίοι δεν παραβρέθηκαν  |
|  | Σάκκος Μάριος  |   |  αν και κλήθηκαν νόμιμα |
|  | Νταντούμη Ιωάννα  |   |   |
|  | Καράβα Χρυσοβαλάντου Βασιλική (Βάλια)  |   |  |
|  | Μερτζάνης Κων/νος  |   |   |
|  |  Γιαννακόπουλος Βρασίδας  |   |   |
|  | Σαγιάννης Μιχαήλ  |   |  |
|  | Πούλου Γιώτα |  |  |
|  | Τόλιας Δημήτριος  |   |  |
|  | Πούλος Ευάγγελος |  |  |
|  | Γαλανός Κων/νος  |  |  |
|  | Καπλάνης Κων/νος  |  |  |
|  | Παπαϊωάννου Λουκάς  |  |  |
|  | Φορτώσης  Αθανάσιος |  |  |
|  | Καράλης Χρήστος  |  |  |
|  |  Κοτσικώνας Επαμεινώνδας  |  |  |
|  | Αρκουμάνης Πέτρος |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Καραμάνης Δημήτριος  |  |  |
|  | Τουμαράς Βασίλειος |  |  |
|  | Πλιακοστάμος Κων/νος |  |  |
|  | Χέβα Αθανασία (Νάνσυ) |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο η επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» *,* δημοτική σύμβουλος κα Πούλου Γιώτα , για να θέσει προς συζήτηση ως εκτός ημερήσιας διάταξης θέμα πρόταση ψηφίσματος **στον αγώνα των εργαζομένων της «ΛΑΡΚΟ» και των οικογενειών τους**

 **Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

 Με ομόφωνη απόφασή του το Δημοτικό Συμβούλιο δέχθηκε ομόφωνα το κατεπείγον του θέματος και την συζήτησή του ως πρώτο θέμα της ημερήσιας διάταξης.

Η Πρόεδρος του Δημοτικού Συμβουλίου έδωσε το λόγο στην κα Πούλου η οποία είπε, ότι η κατάσταση στη «ΛΑΡΚΟ» έχει δυστυχώς δρομολογηθεί και εντός του μηνός απολύονται οι εργαζόμενοι και καλούνται να εγκαταλείψουν και τα σπίτια που διαμένουν .Ολα αυτά είναι μια αρνητική εξέλιξη .Είναι γεγονός ότι οι εργαζόμενοι έχουν βάλει πλάτη στην δήθεν εξυγίανση της εταιρείας μειώνοντας κατά 30% τους μισθούς τους. Είναι γνωστό ότι το θέμα της «ΛΑΡΚΟ θα συζητηθεί στη Βουλή και φυσικά σκοπός τους είναι το κλείσιμο της εταιρείας. Για την Περιφέρεια Στερεάς Ελλάδος αυτό θα έχει σοβαρές επιπτώσεις όχι μόνο για τους εργαζόμενους της εταιρείας αλλά στην οικονομία της ευρύτερης περιοχής αλλά και του Δήμου μας. Θεωρώ ότι το λιγότερο που μπορούμε να κάνουμε είναι να σταθούμε δίπλα στις κινητοποιήσεις σύσσωμο το Δημοτικό Συμβούλιο εκπροσωπούμενο από τον Δήμαρχο δηλώνοντας ότι αυτό είναι καταστροφικό για τον τόπο μας.

Ακολούθως ο Πρόεδρος έδωσε το λόγο στην κα Πούλου προκειμένου να διαβάσει στο κατατεθέν ψήφισμα.

Το Δημοτικό Συμβούλιο του Δήμου Λεβαδέων μετά τις κυβερνητικές ανακοινώσεις για το κλείσιμο της «ΛΑΡΚΟ», εκφράζει την ανησυχία του για το μέλλον της λειτουργίας αυτής της εθνικής σημασίας μεταλλευτικής βιομηχανίας και συμπαραστέκεται στο δίκαιο αγώνα των εργαζομένων.

Το κλείσιμο της «ΛΑΡΚΟ» θα έχει μεγάλες επιπτώσεις στην οικονομική και κοινωνική ζωή ολόκληρης της Περιφέρειας Στερεάς Ελλάδας, αλλά και συγκεκριμένα του Δήμου μας, αφού πολλοί Δημότες μας εργάζονται σε αυτήν ή συνδέονται εργολαβικά με την εταιρεία. Περίπου 1.500 εργαζόμενοι θα βρεθούν άνεργοι και 300 οικογένειες θα καταλήξουν άστεγες, καθώς καλούνται από τους σχεδιασμούς της κυβέρνησης να εγκαταλείψουν τα σπίτια τους.

Εκφράζοντας την αγωνία της τοπικής κοινωνίας, το Δημοτικό Συμβούλιο διεκδικεί τη διατήρηση της λειτουργίας και της παραγωγικότητας της «ΛΑΡΚΟ», τη διασφάλιση των θέσεων εργασίας και των εργασιακών δικαιωμάτων των εργαζομένων.

Καλεί όλους τους Δημότες και τους συλλογικούς παραγωγικούς φορείς του Δήμου να αντιταχθούν στα σχέδια εκποίησης του εθνικού μας πλούτου και να συμπαρασταθούν έμπρακτα στον αγώνα των εργαζομένων της «ΛΑΡΚΟ» και των οικογενειών τους.

 Στη συνέχεια το λόγο πήρε ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτικός σύμβουλος κ. Κοτσικώνας Επαμεινώνδας ο οποίος ανέφερε ότι ήδη το Δημοτικό Συμβούλιο έχει ήδη εκδώσει ψηφίσματα συμπαράστασης προς τους εργαζομένους της «ΛΑΡΚΟ» και βεβαίως δεν είναι κακό να εκδώσουμε εκ νέου ψήφισμα . Μέσα σε όλα αυτά τα χρόνια έχει αποδειχτεί ότι η κυβέρνηση θέλει οπωσδήποτε να κλείσει την εταιρεία και να την αποδώσουν στους μεγαλοκαρχαρίες για να πλουτίσουν. Eίναι συγκινητική η συμπαράσταση όλων των σωματείων της Στερεάς Ελλάδος και όχι μόνο με την ελπίδα κάτι να σωθεί δηλαδή να παραμείνει η εταιρεία υπό δημόσιο έλεγχο σύμφωνα με τις προτάσεις που έχουν υποβάλλει και τα πέντε σωματεία των εργαζομένων. Έχει πολύ μεγάλη σημασία η έμπρακτη συμπαράσταση σύσσωμου του Δημοτικού Συμβουλίου καθώς και του Δημάρχου.

 Ακολούθως ο επικεφαλής της παράταξης «ΑΛΛΑΖΟΥΜΕ ΣΕΛΙΔΑ» δημοτικός σύμβουλοςκ. Καραμάνης δήλωσε ότι συμφωνεί με την έκδοση του παραπάνω ψηφίσματος για τη στήριξη του δίκαιου αγώνα των εργαζομένων της «ΛΑΡΚΟ» και τη διασφάλιση των θέσεων εργασίας των ανθρώπων που έχουν συνδέσει τη ζωή του με την ζωή της επιχείρησης .

 Τέλος ο κ. Δήμαρχος λαμβάνοντας το λόγο τόνισε ότι συμφωνεί με την έκδοση του προτεινόμενου ψηφίσματος και πρότεινε τη συσκρότηση μιας διαπαραταξιακής επιτροπής που θα εκπροσωπεί το Δήμο μας, μιας και αυτός ο μήνας είναι μήνας εξελίξεων για το μέλλον της εταιρείας και των εργαζομένων της. Καλό είναι να παραβρεθούν όσο το δυνατόν περισσότερα μέλη του Δημοτικού Συμβουλίου και να συμπαρασταθούν και να επιδώσουν το σχετικό ψήφισμα ,αλλά ωστόσο είναι σωστό να υπάρχει και η ελάχιστη συμμετοχή που θα ορισθεί από το Δημοτικό Συμβούλιο .

 Κατόπιν η Πρόεδρος κάλεσε τα μέλη του Δημοτικού Συμβουλίου να αποφασίσουν σχετικά .

 Το Δημοτικό Συμβούλιο αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας»,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* το ψήφισμα
* Την μεταξύ των μελών συζήτηση σύμφωνα με τα πρακτικά
* Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την έκδοση του κατωτέρω ψηφίσματος:

Το Δημοτικό Συμβούλιο του Δήμου Λεβαδέων μετά τις κυβερνητικές ανακοινώσεις για το κλείσιμο της «ΛΑΡΚΟ», εκφράζει την ανησυχία του για το μέλλον της λειτουργίας αυτής της εθνικής σημασίας μεταλλευτικής βιομηχανίας και συμπαραστέκεται στο δίκαιο αγώνα των εργαζομένων.

Το κλείσιμο της « ΛΑΡΚΟ» θα έχει μεγάλες επιπτώσεις στην οικονομική και κοινωνική ζωή ολόκληρης της Περιφέρειας Στερεάς Ελλάδας, αλλά και συγκεκριμένα του Δήμου μας, αφού πολλοί Δημότες μας εργάζονται σε αυτήν ή συνδέονται εργολαβικά με την εταιρεία. Περίπου 1.500 εργαζόμενοι θα βρεθούν άνεργοι και 300 οικογένειες θα καταλήξουν άστεγες, καθώς καλούνται από τους σχεδιασμούς της κυβέρνησης να εγκαταλείψουν τα σπίτια τους.

Εκφράζοντας την αγωνία της τοπικής κοινωνίας, το Δημοτικό Συμβούλιο διεκδικεί τη διατήρηση της λειτουργίας και της παραγωγικότητας της «ΛΑΡΚΟ», τη διασφάλιση των θέσεων εργασίας και των εργασιακών δικαιωμάτων των εργαζομένων.

Καλεί όλους τους Δημότες και τους συλλογικούς παραγωγικούς φορείς του Δήμου να αντιταχθούν στα σχέδια εκποίησης του εθνικού μας πλούτου και να συμπαρασταθούν έμπρακτα στον αγώνα των εργαζομένων της «ΛΑΡΚΟ» και των οικογενειών τους.

Β) Συστήνεται διαπαραταξιακή Επιτροπή όπου θα συμμετέχουν δημοτικοί σύμβουλοι όλων των παρατάξεων του Δημοτικού Συμβουλίου και η οποία θα εκπροσωπήσει το Δήμο Λεβαδέων στη συγκέντρωση των εργαζομένων της «ΛΑΡΚΟ» και θα επιδώσει το παραπάνω ψήφισμα.

 **Η απόφαση πήρε τον αριθμό 5**

  **Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια

|  |  |  |  |
| --- | --- | --- | --- |
|  |  |  **ΤΑ ΜΕΛΗ** |  ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος |  Λιβαδειά αυθημερόν  |
| 2 |  | Τσεσμετζής Εμμανουήλ |  Ο Δήμαρχος Λεβαδέων |
| 3 |  | Δήμου Ιωάννης  |  |
| 4 |  | Αποστόλου Ιωάννης |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Σάκκος Μάριος  |   |
| 6 |  | Νταντούμη Ιωάννα  |  |
| 7 |  | Μητάς Αλέξανδρος  |  |
| 8 |  | Μερτζάνης Κων/νος  |  |
| 9 |  |  Γιαννακόπουλος Βρασίδας  |  |
| 10 |  | Σαγιάννης Μιχαήλ  |  |
| 11 |  | Πούλου Γιώτα |  |
| 12 |  | Τόλιας Δημήτριος  |  |
| 13 |  | Πούλος Ευάγγελος |  |
| 14 |  | Γαλανός Κων/νος  |  |
| 15 |  | Καπλάνης Κων/νος  |  |
| 16 |  | Φορτώσης  Αθανάσιος |  |
| 17 |  | Καράλης Χρήστος  |  |
| 18 |  |  Κοτσικώνας Επαμεινώνδας  |  |
| 19 |  | Αρκουμάνης Πέτρος |  |
| 20 |  | Μπράλιος Νικόλαος  |  |
|  21 |  | Γερονικολού Λαμπρινή  |  |
| 22 |  | Τσιφής Δημήτριος  |  |
|  23 |  | Αλεξίου Λουκάς |  |
| 24 |  | Καραμάνης Δημήτριος  |  |
| 25 |  | Τουμαράς Βασίλειος |   |
| 26 |  | Πλιακοστάμος Κων/νος |  |
| 27 |  | Χέβα Αθανασία (Νάνσυ) |  |
| 28 |  |  Παπαϊωάννου Λουκάς  |  |
|   |  |   |  |
|  |  |  |  |
|  |  |  |  |
|  |  |  |  |
|  |  |  |  |